Tommy Fränti

Tommy Fränti (s. 1972) on suomalainen toimittaja, joka työskentelee Yleisradion uutisankkurina ja uutisten tuottajana. 

Fränti on toiminut toimittajana Yleisradiossa vuodesta 1999, uutistoimittajana vuodesta 2001 ja uutisjuontajana ja -tuottajana vuodesta 2005. Tällä hetkellä Fränti toimii Ylen aamun uutisankkurina. 

Fränti on opiskellut musiikinopettajaksi; viulun- ja pianonsoittoa Sibelius-Akatemiassa ja kansainvälistä politiikkaa, kansantaloustiedettä ja viestintää Helsingin yliopistossa. Hän sai vuonna 2006 Kuulonhuoltoliiton Selkeä puhuja -palkinnon. 

Tommy Fräntin isä oli elokuvakriitikko Mikael Fränti, isoisä maanviljelysneuvos Aslak Fränti ja isoisoisä kunnallisneuvos Aleksanteri Fränti. Tommy Fräntin vaimo Saara Kovero kuoli 2022.

Lähteet 

Suomalaiset uutisankkurit
Vuonna 1972 syntyneet
Elävät henkilöt